എട്ടരമണിക്കൂറിന് ശേഷം കേന്ദ്രമന്ത്രി നാരായണ് റാണെയ്ക്ക് ജാമ്യം റായ്ഗഡ്: കേന്ദ്രമന്ത്രി നാരായണ് റാണയ്ക്ക് കോടതി ജാമ്യം അനുവദിച്ചു. റായ്ഗഡ് മഹാഡിലെ ഫസ്റ്റ് ക്ലാസ് മജിസ്ട്രേറ്റ് കോടതിയാണ് റാണെയ്ക്ക് ജാമ്യം അനുവദിച്ചത്. മുഖ്യമന്ത്രി ഉദ്ദവ് താക്കറെയെ തല്ലണമെന്ന പ്രസ്താവനയെത്തുടര്ന്നായിരുന്നു റാണെയ മഹാരാഷ്ട്ര പൊലീസ് അറസ്റ്റ് ചെയ്തത്. എട്ടരമണിക്കൂറിന് ശേഷമാണ് റാണെയ്ക്ക് ജാമ്യം ലഭിച്ചത്. ഇന്നലെ രാത്രിയോടെ റാണയെ കോടതിയില് ഹാജരാക്കിയ പൊലീസ് ഏഴ് ദിവസത്തെ കസ്റ്റഡി ആവശ്യപ്പെട്ടിരുന്നു. എന്നാല് വാദം കേട്ട കോടതി ഇത് തള്ളി. ഒടുവില് എട്ടരമണിക്കൂറിന് ശേഷം കേന്ദ്രമന്ത്രി ജാമ്യം നേടി പുറത്തി. ഉദ്ദവ് താക്കറെയ്ക്ക് ഇന്ത്യയ്ക്ക് സ്വാതന്ത്യം കിട്ടിയ വര്ഷം പോലും അറിയില്ല, ഒരു പ്രസംഗത്തില് അദ്ദേഹം അത് മറന്നുപോയി, താന് അവിടെ ഉണ്ടായിരുന്നെങ്കില് അദ്ദേഹത്തെ തല്ലുമായിരുന്നു ഇതായിരുന്നു നാരായണ് റാണെയുടെ വിവാദ പ്രസ്താവന.കഴിഞ്ഞ 20 വര്ഷത്തിനിടെ ആദ്യമായാണ് ഒരു കേന്ദ്രമന്ത്രിയെ പൊലീസ് അറസ്റ്റ് ചെയ്യ്തത്. കേന്ദ്രമന്ത്രിക്കെതിരെ ചുമത്തിയ എഫ്ഐആര് റദ്ദാക്കണമെന്ന് ആവശ്യപ്പെട്ടുള്ള ഹര്ജിയില് അടിയന്തിരമായി വാദം കേള്ക്കണമെന്ന ആവശ്യം ഉച്ചയ്ക്ക് ബോംബെ ഹൈക്കോടതി നിരസിച്ചതിന് പിന്നാലെയായിരുന്നു അറസ്റ്റ്.